નરેન્દ્ર મોદીને નીચ વ્યક્તિ કહ્યા બાદ પોતાની સ્પષ્ટતામાં મણિશંકર ઐયરે તેમના નબળા હિન્દી જ્ઞાનને જવાબદાર ગણાવ્યું હતું. આ ઉપરાંત તેમણે ભૂતકાળનો એક દાખલો આપીને બચવાની કોશિશ પણ કરી હતી. તેમનું કહેવું હતું કે ભૂતકાળમાં તેમણે વડાપ્રધાન અટલ બિહારી વાજપેયીને પણ નાલાયક કહ્યા હતા. તેમણે એમ કહ્યું હતું કે વાજપેયી એક લાયક વ્યક્તિ છે પરંતુ નાલાયક વડાપ્રધાન છે. ઐયરનું કહેવું છે કે તેમણે આ અંગે વિવાદ ઉભો થતા બાદમાં હામિદ અન્સારી, જે ભારતના ઉપરાષ્ટ્રપતિ પણ બન્યા, તેમને પૂછ્યું કે હિન્દીમાં નાલાયકનો મતલબ શું થાય? અને જ્યારે અન્સારીએ તેના વિવિધ મતલબ સમજાવ્યા ત્યારે તેમને ખ્યાલ આવ્યો કે તેઓની ભૂલ થઇ છે.